turjo4nis/wikipedia-bn-dump-20250701 huggingface dataset:
ঐক্য ও প্রগতি সমিতি

কমিটি অব ইউনিয়ন এন্ড প্রোগ্রেস (CUP) () ১৮৮৯ সালে ইস্তানবুলে মেডিকেল ছাত্র ইবরাহিম টেমো, আবদুল্লাহ জেভদেত, ইশাক সুকুটি ও আলি হুসাইনজাদে কর্তৃক একটি গোপন সংগঠন হিসেবে প্রতিষ্ঠিত হয়। এসময় এর নাম ছিল “কমিটি অব অটোমান ইউনিয়ন” (ইত্তিহাদ ই উস্মানি জেমিয়েতি)। পরে বাহাউদ্দিন সাকির এটিকে একটি রাজনৈতিক সংগঠনে (আরও পরে রাজনৈতিক দল) পরিণত করেন। ১৯০৬ সালে তরুণ তুর্কির সাথে জোট গঠন করা হয়।

প্রথমে একটি উদার সংস্কার আন্দোলন হিসেবে এর সূচনা হয়। উসমানীয় সরকার কর্তৃক দলটি সাম্রাজ্যের গণতন্ত্রকরণের ডাক দেয়ার কারণে নিপীড়নের স্বীকার হয়। ১৯০৮ সালের তরুণ তুর্কি বিপ্লবে দল ক্ষমতা লাভ করার পর ১৯১২ সালের সাধারণ নির্বাচন ও ১৯১৩ সালের সামরিক অভ্যুথানে ক্ষমতা সংহত করা হয়। এসময় তিন পাশা বলে খ্যাত আনোয়ার পাশা, তালাত পাশা ও জামাল পাশা সাম্রাজ্যের শাসকে পরিণত হন। প্রথম বিশ্বযুদ্ধের সময় এই নেতৃত্বের বিরুদ্ধে আর্মেনীয় গণহত্যার অভিযোগ রয়েছে।

প্রথম বিশ্বযুদ্ধ শেষ হওয়ার পর দলের অধিকাংশ সদস্যের সামরিক আদালতে বিচার হয় ও কারারুদ্ধ করা হয়। ১৯২৬ সালে কামাল আতাতুর্ককে হত্যাচেষ্টার অভিযোগে কয়েকজন সদস্যের মৃত্যুদণ্ড দেয়া হয়। বাকি সদস্যরা রিপাবলিকান পিপলস পার্টি () ও অন্যান্য দলের সদস্য হিসেবে রাজনৈতিক জীবন চালিয়ে যান।

আরও দেখুন 
 তরুণ তুর্কি
 উসমানীয় সাম্রাজ্যের দলের তালিকা
 দ্বিতীয় সাংবিধানিক যুগ (উসমানীয় সাম্রাজ্য)

তথ্যসূত্র 

 Şerif Mardin, Jön Türklerin Siyasi Fikirleri, 1895–1908, Istanbul 1964 (1992), 221–50.
 Şerif Mardin, Continuity and Change in the Ideas of the Young Turks, expanded text of a lecture given at the School of Business Administration and Economics Robert College, 1969, 13–27.
 M. Şükrü Hanioğlu, Bir siyasal düşünür olarak Doktor Abdullah Cevdet ve Dönemi, Istanbul, 1981.
 M. Şükrü Hanioğlu, Bir siyasal örgüt olarak Osmanlı Ittihad ve Terakki Cemiyeti ve Jon Türklük, Istanbul, 1986.
 M. Şükrü Hanioğlu, The Young Turks in Opposition, Oxford University Press, 1995, .
 M. Şükrü Hanioğlu, Preparation for a Revolution: The Young Turks, 1902–1908. Oxford University Press, 2001.
 Sina Akşin, Jön Türkler ve İttihat ve Terakki, İstanbul, 1987.
 Tarık Zafer Tunaya, Türkiye'de Siyasal Partiler, İstanbul, 1989.

বহিঃসংযোগ 
 Committee of Union and Progress Turkey in the First World War website

কমিটি অব ইউনিয়ন এন্ড প্রোগ্রেস
১৮৮৯-এ প্রতিষ্ঠিত রাজনৈতিক দল
১৮৮৯-এ উসমানীয় সাম্রাজ্যে প্রতিষ্ঠিত
উসমানীয় সাম্রাজ্যের রাজনৈতিক দল
তরুণ তুর্কি আন্দোলন
আর্মেনীয় গণহত্যা
তুর্কি জাতীয়তাবাদ
একদলীয় ব্যবস্থার রাজনৈতিক দল
বাংলাদেশের সিটি কর্পোরেশনের তালিকা

বাংলাদেশে বর্তমানে ১৩ টি সিটি কর্পোরেশন রয়েছে। এর মধ্যে দুইটি রাজধানী ঢাকায় রয়েছে। সিটি কর্পোরেশনগুলো বিভিন্ন আর্থ-সামাজিক ও নাগরিক কার্য সম্পাদন করে থাকে। বগুড়া সিটি কর্পোরেশন সর্বশেষে তালিকায় যুক্ত হয়েছে।

সিটি কর্পোরেশনের তালিকা 
 ঢাকা উত্তর সিটি কর্পোরেশন 
 ঢাকা দক্ষিণ সিটি কর্পোরেশন
 রাজশাহী সিটি কর্পোরেশন
 চট্টগ্রাম সিটি কর্পোরেশন 
 সিলেট সিটি কর্পোরেশন 
 বরিশাল সিটি কর্পোরেশন 
 খুলনা সিটি কর্পোরেশন
 নারায়নগঞ্জ সিটি কর্পোরেশন 
 কুমিল্লা সিটি কর্পোরেশন
 গাজীপুর সিটি কর্পোরেশন 
 রংপুর সিটি কর্পোরেশন 
 ময়মনসিংহ সিটি কর্পোরেশন
 বগুড়া সিটি কর্পোরেশন

মেয়রদের তালিকা 
২০২৪ সালের আগস্টে শেখ হাসিনার পদত্যাগের পর অন্তর্বর্তীকালীন সরকার ক্ষমতা হাতে নেয়। ১৭ আগস্ট অন্তর্বর্তী সরকারের উপদেষ্টা পরিষদ ‘স্থানীয় সরকার (সিটি করপোরেশন) (সংশোধন) অধ্যাদেশ, ২০২৪’, ‘স্থানীয় সরকার (পৌরসভা) (সংশোধন) অধ্যাদেশ, ২০২৪’, ‘জেলা পরিষদ (সংশোধন) অধ্যাদেশ, ২০২৪’ ও ‘উপজেলা পরিষদ (সংশোধন) অধ্যাদেশ, ২০২৪’-এর খসড়া অনুমোদন করে ও তা অধ্যাদেশ আকারে জারি করে। অধ্যাদেশ অনুযায়ী বিশেষ পরিস্থিতিতে অত্যাবশ্যক বিবেচিত হলে সরকার জনস্বার্থে কোনো সিটি করপোরেশন ও পৌরসভার মেয়র ও কাউন্সিলরকে অপসারণ করতে পারবে। ১৯ আগস্ট স্থানীয় সরকার, পল্লী উন্নয়ন ও সমবায় মন্ত্রণালয় এক প্রজ্ঞাপনে ১২টি সিটি করপোরেশনের মেয়রকে অপসারণ করার আদেশ দেয়।

প্রশাসক 
মেয়রের বদলে নিম্নলিখিতরা সিটি কর্পোরেশনের প্রশাসক হিসেবে দায়িত্ব পালন করছেন:

 স্থানীয় সরকার বিভাগের অতিরিক্ত সচিব মহ. শের আলী - ঢাকা দক্ষিণ সিটি কর্পোরেশন
 অ্যান্ড ডেল্টা রিসার্চ সেন্টারের চেয়ারম্যান মোহাম্মদ এজাজ- ঢাকা উত্তর সিটি কর্পোরেশন
 চট্টগ্রাম বিভাগের বিভাগীয় কমিশনার - চট্টগ্রাম সিটি কর্পোরেশন
 খুলনার বিভাগীয় কমিশনার - খুলনা সিটি কর্পোরেশন
 রাজশাহীর বিভাগীয় কমিশনার - রাজশাহী সিটি কর্পোরেশন
 সিলেটের বিভাগীয় কমিশনার - সিলেট সিটি কর্পোরেশন
 বরিশাল বিভাগীয় কমিশনার - বরিশাল সিটি কর্পোরেশন
 স্থানীয় সরকার বিভাগের অতিরিক্ত সচিব এ এইচ এম কামরুজ্জামান - নারায়ণগঞ্জ সিটি কর্পোরেশন
 বাংলাদেশ পল্লী উন্নয়ন একাডেমির মহাপরিচালক (অতিরিক্ত সচিব) - কুমিল্লা সিটি কর্পোরেশন 
 রংপুরের বিভাগীয় কমিশনার - রংপুর সিটি কর্পোরেশন
 গাজীপুরের বিভাগীয় কমিশনার - গাজীপুর সিটি কর্পোরেশন
 ময়মনসিংহ বিভাগীয় কমিশনার- ময়মনসিংহ সিটি কর্পোরেশন

চিত্রশালা

সাবেক সিটি কর্পোরেশন 
 ঢাকা সিটি কর্পোরেশন (ডিসিসি)

আরও দেখুন 
 বাংলাদেশ সম্পর্কিত বিষয়ের তালিকা
 বাংলাদেশের রূপরেখা

তথ্যসূত্র 

বাংলাদেশের ভূগোল সম্পর্কিত তালিকা
বাংলাদেশের প্রশাসনিক অঞ্চল
বাংলাদেশের সিটি কর্পোরেশন
বাংলাদেশের পৌরসভা
শহরের তালিকা
উরঃফলক

উরঃফলক বা স্টার্নাম (গ্রীক στέρνον, sternon, "বুক";) দীর্ঘ সমতল T আকৃতির অস্থি যা বুকের মাঝ বরাবর হৃৎপিণ্ডের সামনে অবস্থিত। এটিতে পর্শুকা তরুণাস্থির মাধ্যমে সংযুক্ত হয় এবং ফুসফুস ও প্রধান প্রধান রক্তনালীকে আঘাতের থেকে সুরক্ষা প্রদান করে। একে তিন ভাগে ভাগ করা যায়- ম্যানুব্রিয়াম, দেহ ও জিফয়েড প্রসেস।

অতিরিক্ত চিত্র

তথ্যসূত্র 

বক্ষের হাড়
চিং তাং

চিং তাং (; জন্ম: ২৩ জুলাই ১৯৪৭, হংকং) একজন হংকং-আমেরিকান ভৌত রসায়নবিদ। তিনি ২০১৮ সালে ন্যাশনাল ইনভেন্টর্স হল অফ ফেমে অন্তর্ভুক্ত হন, ওএলইডি (স্টিভেন ভ্যান স্লাইকের সাথে একত্রে) উদ্ভাবনের জন্য এবং রসায়নে ২০১১ উলফ পুরস্কারে ভূষিত হন।  ট্যাং হলেন হংকং ইউনিভার্সিটি অফ সায়েন্স অ্যান্ড টেকনোলজির অধ্যাপক এবং ব্যাংক অফ ইস্ট এশিয়ার আইএএস। এর আগে রোচেস্টার বিশ্ববিদ্যালয়ে ডরিস জনস চেরি অধ্যাপক হিসেবে দায়িত্ব পালন করেছেন।

জীবনী
তাং ইউনিভার্সিটি অব ব্রিটিশ কলাম্বিয়া থেকে ১৯৭০ সালে রসায়নে ব্যাচেলর অব সায়েন্স ডিগ্রি অর্জন করেন। তিনি কর্নেল ইউনিভার্সিটি থেকে ভৌত রসায়নে ১৯৭৫ সালে পিএইচডি ডিগ্রি অর্জন করেন। তিনি ১০৭৫ সালে ইস্টম্যান কোডাক এ রিসার্চ সায়েন্টিস্ট হিসেবে যোগদান করেন। তিনি ১৯৮১ সালে সিনিয়র রিসার্চ সায়েন্টিস্ট পদে উন্নীত হন, ১৯৯০ সালে রিসার্চ অ্যাসোসিয়েট এবং ১৯৯৮ সালে সিনিয়র রিসার্চ অ্যাসোসিয়েট পদে উন্নীত হন। ২০০৬ সালে তিনি রোচেস্টার বিশ্ববিদ্যালয় এ শিক্ষক হিসেবে যোগদান করেন। 
তাং অর্গানিক লাইড এমিটিং ডায়োড এবং হেটারো-জাংশন অর্গানিক ফটোভোল্টায়িক সেল এর উদ্ভাবক।

তথ্যসূত্র

আরও দেখুন

রসায়নে ওল্ফ পুরস্কার বিজয়ী
কর্নেল বিশ্ববিদ্যালয়ের প্রাক্তন শিক্ষার্থী
ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী
চীনা বংশোদ্ভূত মার্কিন ব্যক্তি
১৯৪৭-এ জন্ম
মার্কিন উদ্ভাবক
মার্কিন ভৌত রসায়নবিদ
আমেরিকান ফিজিক্যাল সোসাইটির বিশিষ্ট সভ্য
জীবিত ব্যক্তি
রোচেস্টার বিশ্ববিদ্যালয়ের শিক্ষক
মার্কিন যুক্তরাষ্ট্রে হংকংয়ীয় অভিবাসী
ডেভিড জুলিয়াস

ডেভিড জুলিয়াস একজন শারীরতত্ত্ববিদ। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর একজন অধ্যাপক। তিনি ২০২১ সালে চিকিৎসাবিজ্ঞানে নোবেল পুরস্কার পেয়েছেন।

জীবনী
জুলিয়াস ১৯৫৫ সালের ৪ নভেম্বর জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৭৭ সালে ব্যাচেলর অব সায়েন্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৮৪ সালে পিএইচডি ডিগ্রি অর্জন করেন।

শিক্ষা 
ব্রাইটন বিচ এর অধিবাসী, জুলিয়াস ১৯৭৭ সালে ম্যাসাচুসেটস ইনস্টিটিউট অফ টেকনোলজি থেকে স্নাতক ডিগ্রি অর্জন করেন। তিনি জেরেমি থর্নার এবং র‍্যান্ডি শেকম্যান এর যৌথ তত্ত্বাবধানে ১৯৮৪ সালে ক্যালিফোর্নিয়া বিশ্ববিদ্যালয়, বার্কলি থেকে ডক্টরেট অর্জন করেন, যেখানে তিনি কেক্স 2 হিসাবে চিহ্নিত করেন  ফুরিনের মতো প্রতিষ্ঠাতা সদস্য প্রোপ্রোটিন কনভার্টেস। ১৯৮৯ সালে, তিনি কলাম্বিয়া বিশ্ববিদ্যালয়ে রিচার্ড অ্যাক্সেল এর কাছ থেকে পোস্ট-ডক্টরাল ট্রেনিং সম্পন্ন করেন যেখানে তিনি ক্লোন করেছিলেন এবং সেরোটোনিন 1 সি রিসেপ্টরকে চিহ্নিত করেছিলেন।

তথ্যসূত্র

ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক
১৯৫৫-এ জন্ম
রুশ ইহুদি বংশোদ্ভূত মার্কিন ব্যক্তি
মার্কিন শারীরতত্ত্ববিদ
ইহুদি মার্কিন বিজ্ঞানী
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চিকিৎসাবিজ্ঞানে নোবেল পুরস্কার বিজয়ী
হরিভদ্র

হরিভদ্র পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।

রচনা 
হরিভদ্র পাল সম্রাট ধর্মপালের পৃষ্ঠপোষকতায় ত্রৈকূটক বৌদ্ধবিহারে অষ্টসহস্রিকা প্রজ্ঞাপারমিতার ওপর অভিসময়ালঙ্কারাবলোক নামক একটি বিখ্যাত টীকাভাষ্য রচনা করেন, যেখানে তিনি মৈত্রেয়নাথের যোগাচার ও নাগার্জুনের মধ্যমক চিন্তাধারার সমন্বয় ঘটিয়েছিলেন। একাদশ শতাব্দীতে রত্নভদ্র এই টীকাভাষ্যের তিব্বতী অনুবাদ করেন। এছাড়া তিনি সঞ্চয়টীকাসুবোধিনী, স্ফুটার্থ, প্রজ্ঞাপারমিতভাবনা, পঞ্চবিংশতিসাহস্রিকার সংক্ষিপ্তসার প্রভৃতি গ্রন্থ রচনা করেন। পরবর্তীকালে স্কা-বা-দ্পাল-ব্র্ত্সেগ্স স্ফুটার্থ গ্রন্থটির তিব্বতী অনুবাদ করেন এবং তিব্বতী পণ্ডিত রোং-স্তোন-শেস-ব্যা-কুন-রিগ এই গ্রন্থটির ওপর টীকাভাষ্য রচনা করেনে

তথ্যসূত্র 

ভারতীয় বৌদ্ধ
তিব্বতীয় বৌদ্ধ
বুদ্ধশ্রীজ্ঞান

বুদ্ধশ্রীজ্ঞান বা বুদ্ধজ্ঞানপাদ পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।

পরিচিতি 
বুদ্ধশ্রীজ্ঞান বিখ্যাত বৌদ্ধ পণ্ডিত হরিভদ্রের শিষ্য ও বিক্রমশীলা বিশ্ববিদ্যালয়ের অধ্যক্ষ ছিলেন। তিনি মহাযানলক্ষ্মণসমুচ্চয় নামক একটি গ্রন্থ রচনা করেন। এছাড়া তিনি অভিসময়ালঙ্কারের অপর প্রজ্ঞাপ্রদীপাবলী নামক একটি বৃত্তি রচনা করেন।

তথ্যসূত্র 

ভারতীয় বৌদ্ধ
কালিদহ ইউনিয়ন

কালিদহ বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।

আয়তন 
কালিদহ ইউনিয়নের আয়তন ৪৭৩৬ একর (১৯.১৭ বর্গ কিলোমিটার)।

জনসংখ্যা

অবস্থান ও সীমানা 
ফেনী সদর উপজেলার মধ্যাংশে কালিদহ ইউনিয়নের অবস্থান। এ ইউনিয়নের উত্তরে কাজিরবাগ ইউনিয়ন, পশ্চিমে ফেনী পৌরসভা ও বালিগাঁও ইউনিয়ন, দক্ষিণ-পশ্চিমে ধলিয়া ইউনিয়ন, দক্ষিণ-পূর্বে লেমুয়া ইউনিয়ন ও ছনুয়া ইউনিয়ন এবং পূর্বে মোটবী ইউনিয়ন উত্তর অংশে কাজীর বাঘ ইউনিয়ন অবস্থিত।

প্রশাসনিক কাঠামো 
কালিদহ ইউনিয়ন ফেনী সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
 ভালুকিয়া
 আলোকদিয়া
 গোহাড়ুয়া
 মাইজবাড়িয়া
 তুলাবাড়িয়া
 কালিদহ
 ছিলোনিয়া
 যাত্রা সিদ্দিক
 গোবিন্দপুর
 মহেশপুর
 চেয়োরিয়া

শিক্ষা ব্যবস্থা 
প্রাথমিক শিক্ষা ব্যবস্থা,  উচ্চ মাধ্যমিক শিক্ষা ব্যবস্থা ও ইসলামিক (মাদ্রাসা)  শিক্ষা ব্যবস্থা।

শিক্ষা প্রতিষ্ঠান 
 কালিদহ সরকারি প্রাথমিক বিদ্যালয় 
 কালিদহ এস সি উচ্চ বিদ্যালয়
 মাইজবাড়িয়া সরকারি প্রাথমিক বিদ‍্যালয়
 গোবিন্দপুর সরকারি প্রাথমিক বিদ্যালয় 
 গোবিন্দপুর উচ্চ বিদ্যালয়
 তুলাবাড়িয়া সরকারি প্রাথমিক বিদ্যালয় 
 তুলাবাড়িয়া উচ্চ বিদ্যালয়
 চেওরিয়া সরকারি প্রাথমিক বিদ্যালয়
 আলোকদিয়া নুরানী মাদ্রাসা।
 গোহাড়ুয়া সরকারি প্রাথমিক বিদ্যালয়
 ভালুকীয়া সরকারি প্রাথমিক বিদ্যালয়

যোগাযোগ ব্যবস্থা 
পাকা সড়ক ও রেলওয়ে স্টেশান।
ফেণী সদর ( ফেণী মড়েল হাই স্কুল সামনে) থেকে সিএসজি যোগে আসা যায়। বা লালপুল থেকে গাড়ি যোগে আসা যায়।

খাল ও নদী 
কালিদাস পাহালিয়া খাল

হাট-বাজার 

 কালিদহ বাজার
 আলোকদিয়া শহরতলী বাজার
 গোবিন্দপুর হাজীর বাজার

দর্শনীয় স্থান 
কালিদাস পাহালিয়া খাল।
বাবু বরদা প্রসন্ন দাসের জমিদার বাড়ি

জনপ্রতিনিধি 
 বর্তমান চেয়ারম্যান: দেলোয়ার হোসেন ডালিম

আরও দেখুন 
 ফেনী সদর উপজেলা
 ফেনী সদর থানা
 ফেনী জেলা

তথ্যসূত্র

বহিঃসংযোগ 

ফেনী সদর উপজেলার ইউনিয়ন
তিন শিশুর বয়সের ধাঁধা

বাচ্চার বয়স নির্নয় একটি যুক্তি ধাঁধা, প্রথম দেখায় যেটিতে অপর্যাপ্ত তথ্য আছে বলে মনে হয়, কিন্তু গভীরভাবে বিশ্লেষণ করলে সমাধানে পৌছানো সম্ভব।

ধাঁধা
একজন আদমশুমার জনৈক ভদ্রমহিলার কাছে তার বাচ্চাদের সম্পর্কে তথ্য চায়। ভদ্রমহিলা উত্তর দেয়, "আমার তিন সন্তান, এদের বয়সের গুনফল ৭২, যোগফল এই বাড়ির দরজায় লেখা সংখ্যাটি।" আদমশুমার কিছু হিসেব করে, তারপর দাবি করে বাচ্চা তিনটির বয়স নির্ণয় করার জন্য পর্যাপ্ত তথ্য তার কাছে নেই। ভদ্রমহিলা এরপর বাড়ির ভেতর চলে যায়, কিন্তু যাবার আগে আদমশুমারকে উদ্দেশ্য করে বলে, "আমার বড় সন্তান হামের কারণে বিছানায় পড়ে আছে, আমার এখন ওর কাছে যাওয়া প্রয়োজন।" ভদ্রমহিলার এই উত্তরে সন্তুষ্ট হয়ে আদমশুমারটি চলে যায়।

সমস্যাটিকে অনেকভাবে উপস্থাপন করা হয়, যেখানে মুল সমস্যাটি একই থাকে, শুধু ভিন্ন ভিন্ন যোগফল, বয়স, বড় সন্তান ভাল দাবাড়ু। এই ধরনের পরিবর্তন করে উপস্থাপন করা হয়।

ধাধাটির আরেকটি সংস্করণে বয়সের গুনফল ৩৬ ব্যবহার করা হয়, এই সংস্করণের জন্য সমাধানও ভিন্ন হয়।

সমাধান

যোগফল ৭২ এর জন্য  
৭২-এর মৌলিক উৎপাদক-গুলো হল  ২, ২, ২, ৩, ৩; অন্যকথায়, 

সম্ভাব্য সমাধানগুলো নিম্নরূপ;

আদমশুমারের কথা অনুসারে শুধুমাত্র বয়সের যোগফল জানলেই বয়স নির্ণয় সম্ভব নয়, এ থেকে বোঝা যায় একই যোগফল বিশিষ্ট একাধিক সমাধান সম্ভব।

একই যোগফল বিশিষ্ট সমাধান সেট আছে শুধু দুটি:

ক. 

খ. 

প্রথম ক্ষেত্রে কোন একমাত্র "বড়" সন্তান নেই, বড় দুইজনেরই বয়স সমান- ৬ বছর। যেহেতু একজনমাত্র "বড়" সন্তানের কথা আগেই বলা হয়েছে, তাই দ্বিতীয় সেটটিই এক্ষেত্রে সঠিক সমাধান।

যোগফল ৩৬-এর জন্য 
৩৬-এর মৌলিক উৎপাদকগুলো হল ২, ২, ৩, ৩
সম্ভাব্য সমাধানগুলো নিম্নরূপ;

আগেই উল্লেখিত যুক্তি অনুসারে বলা যায় এক্ষেত্রে দরজায় লেখা সংখ্যাটি ১৩, এবং তিনজনের বয়স ৯,২ এবং ২ বছর।

তথ্যসূত্র

Logic puzzles
জালন্ধরী পা

জালন্ধরী পা বা জালন্ধরপাদ বা সিদ্ধ বালপাদ চুরাশিজন বৌদ্ধ মহাসিদ্ধদের মধ্যে একজন ছিলেন।

পরিচয়
মহাসিদ্ধ গোরক্ষনাথের শিষ্য জালন্ধরী পার যথার্থ নাম ছিল সিদ্ধ বালপাদ। কাশ্মীর ও নেপালের মধ্যবর্তী জালন্ধর নামক স্থানে কিছুকাল বসবাস করায় তিনি জালন্ধরের আচার্য নামে খ্যাত হন। তিনি চারটি বজ্রযান গ্রন্থ রচনা করেছিলেন বলে তিব্বতী ব্স্তান-'গ্যুর গ্রন্থসঙ্কলনে উল্লেখ রয়েছে। মহাসিদ্ধ কাহ্ন পা ও বিরূ পা তার উল্লেখযোগ্য শিষ্য ছিলেন।

তথ্যসূত্র 

ভারতীয় বৌদ্ধ
মহাসিদ্ধ
ফিলিপাইন ভুঁই অর্কিড

ভুঁই অর্কিড বা ফিলিপাইন অর্কিড বা ফিলিপাইন ভুঁই অর্কিড, বা বড় রক্তবর্ণ অর্কিড (), (বৈজ্ঞানিক নাম: Spathoglottis plicata) এশিয়া এবং পশ্চিম প্রশান্ত মহাসাগরীয় হাওয়াই, টোংগা এবং  সামোয়ার ভূমিজ উদ্ভিদ। এটি স্প্যাথোগ্লটিস গণের বিশিষ্ট উদ্ভিদ। এই প্রজাতির অনেকগুলো গাছে একত্রে অনেক ফুল ফুটলে দেখতে অনেক সুন্দর লাগে। অস্ট্রেলিয়ায় এর ফুল সেপ্টেম্বর থেকে এপ্রিল মাসে ফোটে।

বিবরণ
এদের পাতা ৬০ সেমি লম্বা ও ৪-৫ সেমি চওড়া, আগা চোখা, সমান্তরাল শিরা। লম্বা ডাঁটার আগায় বেগুনি বা গাঢ় গোলাপি ফুল ফোটে। টবে চাষের জন্য উপযোগী। আলংকারিক ফুল হিসাবে বেশ জনপ্রিয়।

চিত্রশালা

তথ্যসূত্র ও টিকা

 Jones, David L. (2006). A Complete Guide to Native Orchids of Australia Including the Island Territories. Reed New Holland, Sydney. .

বহিঃসংযোগ 
 "Approved Conservation Advice for Spathoglottis plicata." (2008) Downloadable pdf file

অর্কিড প্রজাতি
ভুঁই অর্কিড
ফিলিপাইনের অর্কিড
মার্কিন যুক্তরাষ্ট্রের অর্কিড
হাওয়াইয়ের ফুল
টোংগার ফুল
সামোয়ার উদ্ভিদ
টোংগার উদ্ভিদ
হাওয়াইয়ের উদ্ভিদ
আলংকারিক উদ্ভিদ
১৮২৫-এ বর্ণিত উদ্ভিদ
সৈয়দপুর বিমানবন্দর

সৈয়দপুর বিমানবন্দর  রংপুর বিভাগের অধীনে নীলফামারী জেলার সৈয়দপুর, বাংলাদেশে অবস্থিত একটি বিমানবন্দর।

উত্তরব‌ঙ্গের অর্থনী‌তি ও যোগা‌যো‌গের অন্যতম হা‌তিয়ার।

ভৌগোলিক তাৎপর্য 
এটি উত্তর বাংলাদেশের একমাত্র বিমানবন্দর। এটি শুধু অভ্যন্তরীণ বিমান চলাচলের জন্য ব্যবহার করা হয়। ১৪৭ কিমি উত্তরে ভারতে বাগডোগরা বিমানবন্দর রয়েছে যা এই অঞ্চলের সর্ববৃহৎ ও আন্তর্জাতিক বিমানবন্দর।

গন্তব্য

তথ্যসূত্র

বহিঃসংযোগ 

 বাংলাদেশ বেসামরিক বিমান চলাচল কর্তৃপক্ষ: বিমানবন্দর

বাংলাদেশের বিমানবন্দর
সৈয়দপুর
হিশাম ইবনে আবদুল মালিক

হিশাম ইবনে আবদুল মালিক (৬৯১ – ৬ ফেব্রুয়ারি ৭৪৩) () 10 ছিলেন ১০ উমাইয়া খলিফা। ৭২৪ সাল থেকে শুরু করে ৭৪৩ সালে মৃত্যুর আগ পর্যন্ত তিনি খলিফার পদে ছিলেন। তার মা নিজের পিতার নামে সন্তানের নাম রেখেছিলেন। তার সময়ে শিয়াদের ইমাম যায়েদ ইবনে আলী বিদ্রোহ ঘোষণা করলে ততকালীন গভর্নর ইউসুফ ৭৪০ সালে তাকে হত্যা করেন৷ যায়েদের মৃত্যু উমাইয়া খিলাফতের পতনের কারণ৷ যায়েদের মৃত্যুর মধ্য দিয়ে আব্বাসীয় আন্দোলন জোড়ালো হয়৷

গ্রন্থপঞ্জি
The End of Expansion: The Caliphate of Hisham A.D. 724-738/A.H. 105-120 by Jere L. Bacharach and Khalid Y. Blankinship, Albany, SUNY Press, 1989.

তথ্যসূত্র

ডিপথেরিয়ায় মৃত্যু
৬৯১-এ জন্ম
৭৪৩-এ মৃত্যু
৮ম শতাব্দীর খলিফা
উমাইয়া খলিফা
আরব-বাইজেন্টাইন যুদ্ধের উমাইয়া ব্যক্তি
৮ম শতাব্দীর আরব ব্যক্তি
আরব্য রজনীর চরিত্র
মেদিনী চৌধুরী

মেদিনী চৌধুরী (; )  অসমের একজন বিশিষ্ট সাহিত্যিক। তাঁর রচনা সমূহের মধ্যে আছে প্রধানত উপন্যাস, জীবনীমূলক উপন্যাস, ইতিহাসমূলক গ্রন্থ, ভ্রমণ কাহিনী, জন প্রবজন, সাহিত্য চিন্তা, ছাত্র আন্দোলন ইত্যাদি বিভিন্ন বিষয় সম্পর্কীত প্রবন্ধ।

কর্মজীবন
মেদিনী চৌধুরী শিলংয়ের অসম সচিবালয়ে কর্মজীবন আরম্ভ করেন। পরবর্তী সময়ে তিনি অসমীয়া, নতুন অসমীয়া, দৈনিক শান্তিদূত ইত্যাদি খবরের কাগজে পাঁচ বৎসরের জন্য সম্পাদনা বিভাগে কার্য করেন। তিনি কিছুদিন সূত্রাধার আলোচনী পত্রিকা সম্পাদনা করেন। ১৯৬৫ সনে তিনি সরকারী চাকুরিতে পুনরায় যোগদান করেন ও ই.এইচ.সি রুপে দায়িত্ব পালন করেন।

পুরস্কার
মেদিনী চৌধুরী তাত নদী আছিল নামক উপন্যাসের জন্য ১৯৭৯ সনে অসম প্রকাশন পরিষদ পুরস্কার ও বিপন্ন সময় নামক উপন্যাসের জন্য ১৯৯৯ সনে সাহিত্য অকাদেমি পুরস্কার লাভ করেন।

গ্রন্থসমূহ
 অনন্য প্রান্তর (১৯৭২), কাহিনীগ্রন্থ।
 বেণ্ডুকা বেহার (১৯৭৬), মহাপুরুষ মাধবদেবের জীবনের আধারে লিখিত জীবনীমূলক উপন্যাস।
 তাত নদী নাছিল (১৯৭৭), উপন্যাস।
 অরণ্য আদিম (১৯৭৮), উপন্যাস।
 ফেরেংগাদাও (১৯৮২), বিষ্ণুপ্রসাদ রাভার জীবনের আধারে লিখিত জীবনীমূলক উপন্যাস।
 লুইত বরাক আরু ইসলাম (১৯৮২), ইতিহাসমূলক গ্রন্থ।
 যাদুঘরর কীর্তিমুখ (১৯৮৭), উপন্যাস।
 খোলাকটির তাল (১৯৮৯), উপন্যাস।
 চীনর ছাত্র আন্দোলন (১৯৯০), ইতিহাসমূলক গ্রন্থ।
 ফাগুনত আজারর ফুল (১৯৯৩), উপন্যাস।
 বিপন্ন সময় (১৯৯৬), উপন্যাস।
 সপোন সপোন লাগে (১৯৯৮), উপন্যাস।
 য়াজু নদী পার, ভ্রমণ কাহিনী।

তথ্যসূত্র
কুমারচন্দ্র

কুমারচন্দ্র অষ্টম-নবম শতাব্দীর একজন ভারতীয় বৌদ্ধ পণ্ডিত ছিলেন।

রচনা 
কুমারচন্দ্র বিক্রমপুরী বৌদ্ধবিহারে রত্নাবলী নামক কৃষ্ণযমারীতন্ত্রের টীকাভাষ্য রচনা করেন, যা পরবর্তীকালে লীলাবজ্র তিব্বতী ভাষায় অনুবাদ করেন। এছাড়া তিনি তিনটি তান্ত্রিক পঞ্জিকাও রচনা করেছিলেন।

তথ্যসূত্র 

ভারতীয় বৌদ্ধ
কুকুরচিতা

কুকুরচিতা বা মেন্দা বা চাপাইত্তা () দ্বিপদ নাম Litsea glutinosa, হচ্ছে বৃষ্টিবন অঞ্চলের Lauraceae বা লরেল পরিবারের গাছ।  এর পাতা, ফল ও বাকল সুগন্ধি। এই গাছটির অন্যান্য বাংলা নাম হচ্ছে, কারজুকি, রতন, খারাজুরা, ফটেক্কা, পেপলটি, পেপুলটি, কাজলী পাতা ইত্যাদি। 
এ গাছের কচিপাতা কচলে শরত তৈরি করে খাওয়া হয়। সর্দি-জ্বর বা গরম-ঠান্ডায় এই শরবত খেলে শারিরীক সুস্থতা পাওয়া যায়।

গ্যালারি

তথ্যসূত্র 

কুইন্সল্যান্ডের উদ্ভিদ
পশ্চিম অস্ট্রেলিয়ার উদ্ভিদকুল
অস্ট্রেলিয়ার উদ্ভিদ
সুগন্ধি দ্রব্য
চীনের উদ্ভিদ
ক্রান্তীয় এশিয়ার উদ্ভিদ
নাগবোধি

নাগবোধি একজন ভারতীয় বৌদ্ধ তান্ত্রিক আচার্য ছিলেন।

পরিচয় 
বৌদ্ধ তান্ত্রিক আচার্য নাগবোধির বাসস্থান ছিল বরেন্দ্রভূমির অন্তর্গত শিবসের গ্রামে। তিনি রসায়ানাচার্য নাগার্জুনের রসায়ন ও ধাতু গবেষণায় সহায়ক ছিলেন। তিনি যমারিসিদ্ধচক্রসাধন নামক গ্রন্থ রচনা করেছিলেন। ব্স্তান-'গ্যুর গ্রন্থসঙ্কলনে তার লেখা তেরোটি তান্ত্রিক গ্রন্থের উল্লেখ রয়েছে।

তথ্যসূত্র 

ভারতীয় বৌদ্ধ
জেরেমি ম্যাথিউ

জেরেমি ম্যাথিউ (জন্মঃ ২৯ অক্টোবর ১৯৮৩) একজন ফরাসি ফুটবল খেলোয়াড় যিনি পর্তুগালের লিগ ওয়ান এর দল স্পোর্তিং সিপির হয়ে সেন্টার-ব্যাক হিসেবে খেলেন। তিনি ২০০২ সালে সোশাক্স এর হয়ে লেফট ব্যাক হিসেবে পেশাদার ক্যারিয়ার শুরু করেন।২০০৫ সালে তিনি তৌলুস এ যোগ দেন ও ২০০৯ সাল পর্যন্ত সেখানে খেলেন। ২০০৯ সালে তিনি লা লিগার দল ভ্যালেন্সিয়ায় যোগ দেন। ২০১২ সাল থেকে তিনি সেখানে সেন্টার-ব্যাক হিসেবে খেলা শুরু করেন। ২০১৪ সালে তিনি বার্সেলোনায় যোগ দেন। ২০১৭ সালে ম্যাথিউ বিনামূল্যের দলবদলে পর্তুগালের দল স্পোর্তিং সিপি তে যোগ দেন।

জেরেমি ম্যাথিউ ফ্রান্স অনূর্ধ্ব-১৮, অনূর্ধ্ব-১৯ ও অনূর্ধ্ব-২১ দলে খেলেছেন। ১ নভেম্বর ২০১১ সালে যুক্তরাষ্ট্রের বিপক্ষে প্রীতি ম্যাচে তার  ফ্রান্স জাতীয় দলে অভিষেক হয়।

পরিসংখ্যান

ক্লাব
১ অগাস্ট ২০১৭ অনুযায়ী

আন্তর্জাতিক

অর্জন
বার্সেলোনা
লা লিগা (২): ২০১৪-১৫, ২০১৫-১৬
কোপা দেল রে (৩): ২০১৪-১৫, ২০১৫-১৬, ২০১৬-১৭
স্পেনীয় সুপার কাপ (১): ২০১৬
উয়েফা চ্যাম্পিয়নস লীগ (১): ২০১৪-১৫
ফিফা ক্লাব বিশ্বকাপ (১): ২০১৫

তথ্যসূত্র

১৯৮৩-এ জন্ম
জীবিত ব্যক্তি
ফুটবল ক্লাব বার্সেলোনার খেলোয়াড়
ভালেনসিয়া ফুটবল ক্লাবের খেলোয়াড়
লা লিগার খেলোয়াড়
লিগ ১-এর খেলোয়াড়
ফুটবল ক্লাব সোশো মোঁবেলিয়ারের খেলোয়াড়
তুলুজ ফুটবল ক্লাবের খেলোয়াড়
প্রিমেইরা লিগার খেলোয়াড়
স্পোর্টিং সিপি-এর ফুটবলার
ফরাসি ফুটবলার
উয়েফা চ্যাম্পিয়নস লিগ বিজয়ী খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-২১ আন্তর্জাতিক ফুটবলার
ফ্রান্সের আন্তর্জাতিক ফুটবলার
ফরাসি প্রবাসী ফুটবলার
স্পেনে প্রবাসী ফুটবলার
পর্তুগালে প্রবাসী ফুটবলার
স্পেনে ফরাসি প্রবাসী ক্রীড়াবিদ
পুরুষ ফুটবল রক্ষণভাগের খেলোয়াড়
২১শ শতাব্দীর ফরাসি পুরুষ ক্রীড়াবিদ
১৯৯০ এশিয়ান গেমসে কাবাডি

১৯৯০ এশিয়ান গেমসে কাবাডি প্রতিযোগিতায় ছয়টি দল অংশগ্রহণ করে। চীনের বেইজিং শহরে অনুষ্ঠিত এই প্রতিযোগিতায় ভারত স্বর্ণপদক লাভ করে। এশিয়ান গেমসের ইতিহাসে এই বছরই প্রথম কাবাডি প্রতিযোগিতা অনুষ্ঠিত হয়।

পদক তালিকা

পদকবিজেতা

ম্যাচ 

 বাংলাদেশ ও পাকিস্তানের পয়েন্ট সমান হওয়ায়, দ্বিতীয় স্থানেরর জন্য একটি নির্ণায়ক ম্যাচ অনুষ্ঠিত হয়।

ফলাফল

তথ্যসূত্র 

 New Straits Times, সেপ্টেম্বর ২৪–২৯, ১৯৯০

বহিঃসংযোগ
 www.ocasia.org 

১৯৯০ এশিয়ান গেমসের ক্রীড়াসমূহ
১৯৯০
এশিয়ান গেমস
১৯৯০ এশিয়ান গেমস
সীতানাথ ব্রহ্মচৌধুরী

সীতানাথ ব্রহ্মচৌধুরী (; , ৮ অক্টোবর, ১৯০৮ - ২৩ নভেম্বর, ১৯৮২)  অসমীয়া ও বড়ো সাহিত্য জগতের একজন প্রসিদ্ধ লেখক, কবি, সমাজ সেবক ও  ভারতের স্বাধীনতা আন্দোলনের একজন সক্রিয় ব্যক্তি ছিলেন। ১৯৬৪ সনে তিনি বঙাইগাঁও মহাবিদ্যালয় স্থাপন করেন।।

জীবনী
১৯০৮ সনের ৮ অক্টোবর তারিখে অসমের কোকড়াঝাড় জেলার ভালুকমারী গাঁও নামক স্থানে সীতানাথ ব্রহ্মচৌধুরীর জন্ম হয়। ১৯৩০ সনে তিনি শিবসাগর উচ্চ মাধ্যমিক বিদ্যালয় থেকে উচ্চতর মাধ্যমিক শিক্ষান্ত পরীক্ষায় উত্তীর্ণ হন। পরবর্তী সময়ে তিনি গুয়াহাটির কটন কলেজ থেকে বি.এ পরীক্ষায় উত্তীর্ণ হন। ১৯৩৯ সনে তিনি বঙাইগাঁওয়ে বীরবরনা উচ্চ বিদ্যালয় স্থাপন করেন ও সেখানেই শিক্ষকতা করেন। ১৯৪৬ সনে ধুবরী লোকেল বোর্ডের অধ্যক্ষ রুপে কার্য করেন ও ১৯৫২ সনে লোকসভায় নির্বাচিত হন। ১৯৮১ সনে তিনসুকিয়া অধিবেশন ও ১৯৮২ সনে ডিফু অধিবেশনে দুইবার অসম সাহিত্য সভার অধিবেশনে সভাপতিত্ব করেন।

রাজনৈতিক জীবন
সীতানাথ ব্রহ্মচৌধুরী ভারতের স্বাধীনতা আন্দোলনের সাথে সক্রিয় ভাবে জড়িত ছিলেন। ১৯৫২ সালের প্রথম লোকসভা নির্বাচনে তিনি গোয়ালপারা লোকসভা কেন্দ্র , গাড়ো পাহাড় সমষ্টি থেকে কংগ্রেসের হয়ে লোকসভার সদস্যরুপে নির্বাচিত হয়েছিলেন।।

প্রকাশিত গ্রন্থ
কদম কলি
আবেগর চকুলো
ফুলেশ্বরী দৈমারী

মৃত্যু
১৯৮২ সনে ২৩ নভেম্বর তারিখে সীতানাথ ব্রহ্মচৌধুরীর মৃত্যু হয়।।

তথ্যসূত্র
১৯৯৪ এশিয়ান গেমসে কাবাডি

১৯৯৪ এশিয়ান গেমসে কাবাডি প্রতিযোগিতায় পাঁচটি দল অংশগ্রহণ করে। জাপানের হিরোশিমা শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।

পদক তালিকা

পদকবিজেতা

ম্যাচ

ফলাফল

তথ্যসূত্র 

 New Straits Times, অক্টোবর  ১২–১৫, ১৯৯৪

বহিঃসংযোগ
 www.ocasia.org 

১৯৯৪ এশিয়ান গেমসের ক্রীড়াসমূহ
১৯৯৪
এশিয়ান গেমস
১৯৯৪ এশিয়ান গেমস
মরিস ওদুম্বে

মরিস ওমন্ডি ওদুম্বে (জন্ম: ১৫ জুন, ১৯৬৯) নাইরোবিতে জন্মগ্রহণকারী কেনিয়ার ক্রিকেটার। কেনিয়া জাতীয় ক্রিকেট দলের অন্যতম সদস্য ওদুম্বে জুয়াড়ীদের কাছ থেকে অর্থগ্রহণের অভিযোগে আগস্ট, ২০০৪ সাল থেকে আন্তর্জাতিক ক্রিকেট অঙ্গনে অংশগ্রহণ করা থেকে নিষেধাজ্ঞার কবলে পড়েছেন। ড. আগ্রে প্রাইমারী স্কুল ও আপার হিল সেকেন্ডারী স্কুলের সাবেক ছাত্র মরিস ওদুম্বে ডানহাতি ব্যাটসম্যান ও ডানহাতি অফব্রেক বোলিংয়ে দক্ষ ছিলেন। ওদুম্বে তার সমগ্র খেলোয়াড়ী জীবনে ৬১টি একদিনের আন্তর্জাতিকে অংশ নিয়ে ২৬.০৯ গড়ে ১৪০৯ রান করেন। পাশাপাশি ৪৬.৩৩ রান গড়ে ৩৯ উইকেট পান।

খেলোয়াড়ী জীবন 
৪ জুন, ১৯৯০ তারিখে তার একদিনের আন্তর্জাতিকে অভিষেক ঘটে। আমস্টেলভিনে আইসিসি ট্রফির খেলায় বাংলাদেশ দলের বিপক্ষে অনুষ্ঠিত ঐ খেলায় তিনি ৪১ রানের পাশাপাশি ১ উইকেট পান ২৬ রান দিয়ে। ১৯৯৬ সালের ক্রিকেট বিশ্বকাপে কেনিয়ার অন্যতম শীর্ষস্থানীয় খেলোয়াড়ের মর্যাদা লাভ করেছিলেন। তন্মধ্যে অন্যতম বিষয় ছিল ওয়েস্ট ইন্ডিজের বিপক্ষে একদিনের আন্তর্জাতিকের ইতিহাসে সর্বাপেক্ষা ঘটনার জন্ম দেয়া। কেনিয়ার নাটকীয় জয়ের অন্যতম রূপকার হিসেবে ১৪ রানে ৩ উইকেট লাভ করেন।

১৯৯৮ সালে সফরকারী ইংল্যান্ড এ দলের বিপক্ষে তার প্রথম-শ্রেণীর ক্রিকেটে অভিষেক ঘটে। ১৬ রান সংগ্রহ করলেও কোন উইকেট পাননি তিনি। নাইরোবির দল আগা খান ক্লাবে হয়ে ঘরোয়া ক্রিকেট খেলেন। ১৯৯৯ সালের বিশ্বকাপের পূর্ব-মুহুর্তে জাতীয় দলের অধিনায়ক মনোনীত হন। শ্রীলঙ্কা দলের বিপক্ষে ৯৫ বলে ৮২ রান সংগ্রহ করে ম্যান অব দ্য ম্যাচের পুরস্কার পান। কিন্তু, ২০০৩ সালের ক্রিকেট বিশ্বকাপে স্টিভ টিকোলো’র কাছে অধিনায়কত্ব হস্তান্তর করতে বাধ্য হন। তার চমকপ্রদ ক্রীড়ানৈপুণ্যে কেনিয়া দল সেমি-ফাইনালে উন্নীত হয়। পরের বছর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে তার নিজস্ব সেরা ২০৭ রান সংগ্রহ করেন।

নিষেধাজ্ঞা 
মার্চ, ২০০৪ সালে আন্তর্জাতিক ক্রিকেট কাউন্সিল কর্তৃপক্ষ ওদুম্বে’র বিরুদ্ধে সম্ভাব্য পাতানো খেলার জন্য তদন্ত শুরু করে। আগস্ট, ২০০৪ সালে জুয়াড়ীদের কাছ থেকে তাঁর অর্থগ্রহণের অভিযোগ প্রমাণিত হয়। এরফলে তাঁকে পাঁচ বছরের জন্য আন্তর্জাতিক ক্রিকেট খেলা থেকে নিষেধাজ্ঞা প্রদান করা হয়। কিন্তু ধারাভাষ্যকারদের মতে, এ নিষেধাজ্ঞার ফলে তাঁর খেলোয়াড়ী জীবনের পরিসমাপ্তি ঘটে। আগস্ট, ২০০৯ সালে নিষেধাজ্ঞার মেয়াদ শেষ হবার পর ৪০ বছর বয়সে ঘরোয়া ক্রিকেটে ফিরে আসেন।

অন্যান্য 
ওদুম্বে এইডস আক্রান্তদের সহযোগিতায় জড়িত রয়েছেন। পাশাপাশি সাপ্তাহিক রেডিও স্পোর্টস প্রোগ্রামে অংশ নিচ্ছেন। এছাড়াও, টেলিভিশনের বাণিজ্যিক কর্মকাণ্ডে জড়িত তিনি। গান প্রকাশেরও পরিকল্পনা নিয়েছিলেন তিনি। ২০০৭ সালের কেনিয়ার সাধারণ নির্বাচনে ন্যাশনাল ডেমোক্র্যাটিক ডেভেলাপম্যান্ট ইউনিয়ন দলের পক্ষে প্রতিদ্বন্দ্বিতা করেন।

তথ্যসূত্র

পাদটীকা 
 Nato, K. (2007) "Rebranded Odumbe Now Playing Different Ball Game", The Nation, Nairobi, 17 March 2007.
 Williamson, M. (2004) "Maurice Odumbe", Cricinfo, , Accessed 7 April 2007.

কেনীয় ক্রিকেটার
১৯৬৯-এ জন্ম
জীবিত ব্যক্তি
কেনিয়ার একদিনের আন্তর্জাতিক ক্রিকেটার
কেনিয়া জাতীয় ক্রিকেট দলের অধিনায়ক
১৯৯৬ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৩ ক্রিকেট বিশ্বকাপের ক্রিকেটার
১৯৯৮ কমনওয়েলথ গেমসের ক্রিকেটার
নাইরোবি থেকে আগত ক্রিকেটার
দুর্নীতির অভিযোগে নিষিদ্ধঘোষিত ক্রিকেটার